Diari Oficial de la Generalitat Valenciana


Sumari del DOGV 6800, del 20-06-2012 (2012/5691)

RESOLUCIÓ de 30 de maig de 2012, de la presidenta, per la qual es convoca un concurs per a la concessió d'ajudes per a la realització d'activitats de caràcter audiovisual promogudes pels ajuntaments i entitats dependents i per entitats sense ànim de lucre de la Comunitat Valenciana per a l'any 2012.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6800

Data del DOGV
:   20-06-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/5691


Data del document
:   30-05-2012

Organisme emissor
:   Institut Valencià de L'Audiovisual i de la Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de maig de 2012, de la presidenta, per la qual es convoca un concurs per a la concessió d'ajudes per a la realització d'activitats de caràcter audiovisual promogudes pels ajuntaments i entitats dependents i per entitats sense ànim de lucre de la Comunitat Valenciana per a l'any 2012. [2012/5691]
A fi de potenciar i donar suport a la realització d'activitats encaminades a la difusió de les obres audiovisuals a la Comunitat Valenciana i de les activitats que promocionen la indústria cinematogràfica i audiovisual en llengua valenciana, l'Institut Valencià de l'Audiovisual i de la Cinematografia Ricardo Muñoz Suay, d'acord amb la Llei Orgànica 5/1982, d'1 de juliol, per la qual s'aprova l'Estatut d'Autonomia de la Comunitat Valenciana, fent ús de les atribucions conferides per la Llei 5/1998, de 18 de juny, de creació de l'Institut Valencià de l'Audiovisual i de la Cinematografia Ricardo Muñoz Suay, i ajustant-se a la Llei 38/2003, de 17 de novembre, General de Subvencions, al Reial Decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, General de Subvencions, i al Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, resolc:
Primer
Convocar un concurs per a la concessió d'ajudes per a la realització d'activitats audiovisuals als municipis de la Comunitat Valenciana durant l'any 2012, i s'aproven les bases de la convocatòria, que s'inclouen com annex I en esta resolució.
Segon
L'import global màxim de les ajudes que s'han de concedir per a esta finalitat és de 50.000 euros, inclosos en la línia de subvenció SE000052 del capítol IV del pressupost de l'Institut Valencià de l'Audiovisual i de la Cinematografia Ricardo Muñoz Suay per a l'any 2012.
DISPOSICIÓ ADDICIONAL
Única
En compliment del que disposen els articles 3.4 i 7.4 del Decret 147/2007, de 7 de setembre, del Consell, la present convocatòria d'ajudes no necessita la seua notificació a la Comissió Europea per no reunir tots els requisits de l'article 107.1 del Tractat de funcionament de la Unió Europea, al no suposar un avantatge econòmic per a una empresa, ni falsejar la competència, afectant els intercanvis comercials entre estats membres.
DISPOSICIÓ FINAL
Única
La present resolució serà efectiva a partir de l'endemà de la publicació en el Diari Oficial de la Comunitat Valenciana.
D'acord amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu en els terminis i davant dels òrgans que s'indiquen a continuació:
a) El recurs de reposició s'ha d'interposar davant de la presidenta de l'Institut Valencià de l'Audiovisual i de la Cinematografia Ricardo Muñoz Suay en el termini d'un mes a comptar des de l'endemà de la publicació de la present resolució.
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació de la present resolució.
València, 30 de maig de 2012.- La presidenta de l'Institut Valencià de l'Audiovisual i de la Cinematografia Ricardo Muñoz Suay: Lola Johnson Sastre.
ANNEX I
Bases per a la concessió d'ajudes per a la realització d'activitats de caràcter audiovisual promogudes pels ajuntaments i entitats dependents i per entitats sense ànim de lucre de la Comunitat Valenciana durant l'any 2012
1. Beneficiaris
Poden sol·licitar les ajudes les corporacions locals de la Comunitat Valenciana i els organismes dependents d'estes pertanyents al sector públic que realitzen exhibicions, certàmens, mostres, esdeveniments excepcionals de caràcter audiovisual o festivals audiovisuals durant l'any 2012, així com les entitats sense ànim de lucre de la Comunitat Valenciana que realitzen festivals cinematogràfics amb una trajectòria consolidada.
2. Característiques de les ajudes
Les activitats per a les quals se sol·licita l'ajuda han de ser exclusivament d'exhibició audiovisual. És obligatori que es realitzen exhibicions audiovisuals en valencià.
3. Sol·licituds
3.1. Les sol·licituds s'han de formalitzar segons el model de l'annex II, que es troba disponible en la pàgina web de l'IVAC () i a les dependències administratives de l'IVAC, i han d'acompanyar-se de la proposta d'activitats audiovisuals degudament documentada, amb el pressupost previst i les projeccions previstes en valencià, i, si s'escau, d'una memòria de les activitats cinematogràfiques realitzades pel sol·licitant durant l'any 2011. S'ha d'aportar també una declaració responsable de no incórrer en cap de les prohibicions per a obtindre la condició de beneficiari especificades en els punts 2 i 3 de l'article 13 de la Llei 38/2003, de 17 de novembre, General de Subvencions, segons el model que s'inclou com a annex II en esta convocatòria.
3.2. Declaració de les subvencions, les ajudes, els ingressos o els recursos sol·licitats, percebuts o concedits i per rebre d'altres administracions o institucions públiques i privades per a la mateixa finalitat, amb la justificació documental de l'import (annex II).
3.3. Les entitats sense ànim de lucre poden d'acreditar que es troben al corrent en les seues obligacions tributàries i amb la Seguretat Social en el moment en què finalitze el termini de presentació de sol·licituds.
3.4. Les entitats sense ànim de lucre han d'acreditar l'absència de la finalitat lucrativa amb una declaració responsable i la presentació d'una còpia dels estatuts de l'entitat.
3.5. Tota la documentació requerida juntament amb la sol·licitud s'ha de presentar a l'Institut Valencià de l'Audiovisual i de la Cinematografia Ricardo Muñoz Suay, plaça de l'Ajuntament, 17, a València, o bé per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En cas de presentar la documentació en un registre diferent del de l'IVAC, es podrà comunicar l'endemà per fax, telegrama o correu electrònic () a l'esmentat institut.
Així mateix, la sol·licitud podrà presentar-se per via telemàtica a través de la seu electrònica de la Generalitat, PROP. En este cas, la sol·licitud s'omplirà amb l'aplicació informàtica establida a este efecte i el sol·licitant haurà de disposar de firma electrònica d'entitats o de ciutadà emesa per l'ACCV: , o DNI electrònic.
3.6. Si la sol·licitud no incloguera totes les dades exigides o hi faltara documentació, s'instaria l'interessat perquè en el termini de 10 dies corregira els defectes, amb l'advertència que en el cas que no ho fera es consideraria que hauria desistit de la petició, segons que disposa l'article 71.1 de la Llei 30/1992, de 26 de novembre, després de dictar una resolució prèvia en els termes previstos en l'article 42 de la llei mencionada.
3.7. El termini de presentació de sol·licituds serà d'un mes a partir de l'endemà de la publicació d'esta resolució en el Diari Oficial de la Comunitat Valenciana.
4. Resolució de les ajudes
4.1. Per a l'avaluació dels projectes presentats es constituirà una comissió composta pel director general de l'Institut Valencià de l'Audiovisual i de la Cinematografia Ricardo Muñoz Suay, o persona en qui delegue, que actuarà com a president, la vicepresidència l'exercirà personal de l'Institut Valencià de l'Audiovisual i de la Cinematografia Ricardo Muñoz Suay, i per dos vocals nomenats pel vicepresident de l'Institut Valencià de l'Audiovisual i de la Cinematografia. Com a secretari actuarà una persona al servici de l'IVAC nomenada pel vicepresident de l'Institut Valencià de l'Audiovisual i de la Cinematografia.
Vist l'informe de la comissió avaluadora, el director de l'IVAC elevarà a la presidenta de l'Institut Valencià de l'Audiovisual i de la Cinematografia Ricardo Muñoz Suay una proposta d'adjudicació de les ajudes i del seu import. La resolució d'adjudicació d'esta convocatòria haurà de ser dictada i publicada en el Diari Oficial de la Comunitat Valenciana en el termini màxim de sis mesos a partir de la data de publicació de la convocatòria. En el cas que no es dictara la resolució en el termini establit, la petició es consideraria desestimada.
4.2. El criteri de valoració de las sol·licituds es basarà en:
- El suport a activitats amb una trajectòria àmpliament consolidada (fins a un màxim de 2 punts).
- L'interés cultural de la proposta, la seua incidència social i la promoció de la indústria cinematogràfica i audiovisual (fins a un màxim de 8 punts).
4.3. Per a poder ser beneficiari d'estes subvencions, és imprescindible obtindre un mínim de 7 punts. La comissió avaluadora no podrà atorgar ajudes als sol·licitants que no obtinguen el mínim fixat de 7 punts.
4.4. El director de l'Institut Valencià de l'Audiovisual i de la Cinematografia és l'òrgan competent per a l'ordenació i instrucció del procediment de concessió de les ajudes.
4.5. El contingut d'informació falsa o que no es corresponga amb la realitat en el projecte suposarà la desestimació automàtica i la no-valoració per part de la comissió, amb resolució motivada, o, si és pertinent, podrà produir-se la revocació de la subvenció concedida. Amb caràcter previ s'atorgarà audiència a l'interessat a fi de no causar-li indefensió.
4.6. L'IVAC comprovarà que tots els beneficiaris tenen la certificació positiva d'estar al corrent de les seues obligacions tributàries i davant de la Seguretat Social, de la forma que establix l'article 14.1.e de la Llei General de Subvencions, i que regula l'article 22 del Reial Decret 887/2006, de 21 de juliol, pel qual s'aprova el Reglament de la Llei General de Subvencions. Els sol·licitants d'estes ajudes, pel fet de demanar l'ajuda, autoritzen l'IVAC a sol·licitar la certificació d'estar al corrent de les seues obligacions tributàries i davant de la Seguretat Social, així com a sol·licitar l'acreditació del document nacional d'identitat i el certificat d'empadronament en els casos que ho considere convenient. El sol·licitant podrà denegar expressament el consentiment, havent d'aportar llavors la certificació en el termes previstos en la Reial Decret 887/2006.
5. Obligacions dels beneficiaris (annex III)
Són d'aplicació a estes ajudes les obligacions que imposa per als beneficiaris de subvencions l'article 14 de la Llei 38/2003, de 17 de novembre, General de Subvencions, i a més les següents, que han de presentar-se en tot cas abans del 30 de novembre de 2012:
5.1. Declaració actualitzada sobre subvencions, ajudes, ingressos o recursos sol·licitats, percebuts o concedits i per percebre d'altres administracions o institucions públiques o privades per a la mateixa finalitat, en què se'n justifique documentalment l'import, o bé declaració que la informació sobre subvencions facilitada en la sol·licitud no ha variat des de la data de la presentació.
5.2. En el cas que es produïsquen modificacions respecte al programa subvencionat, els beneficiaris estaran obligats a comunicar a l'Institut Valencià de l'Audiovisual i de la Cinematografia, a través d'un informe, les modificacions i les causes que les han provocades.
5.3. El beneficiari haurà d'indicar en tota la publicitat de les activitats audiovisuals, si n'hi ha, la col·laboració de la Generalitat i l'Institut Valencià de l'Audiovisual i de la Cinematografia Ricardo Muñoz Suay, com a mínim a partir de la data de publicació de la resolució de concessió de l'ajuda.
5.4. Presentar una memòria de les activitats audiovisuals realitzades, en què s'especifiquen les projeccions en valencià i s'adjunten els fullets, cartells i tota la documentació il·lustrativa de l'activitat que consideren oportuna.
5.5. Declaració de les activitats realitzades que han sigut finançades amb la subvenció, i del seu cost, amb el desglossament de cada una de les despeses produïdes.
6. Justificació i pagament de les subvencions
6.1. La tramitació del pagament total de les subvencions començarà després de la justificació per part dels beneficiaris del compliment de les obligacions establides en el punt 5 d'este annex i de la presentació dels justificants de despesa corresponents per un import mínim igual al de la quantitat subvencionada o de qualsevol altre document amb validesa jurídica que permeta acreditar el compliment de l'objecte de la subvenció, datats el 2012. S'admetran fotocòpies compulsades o confrontades per un funcionari habilitat a l'efecte. Estos justificants hauran d'aportar-se fins al 30 de novembre de 2012 a l'Institut Valencià de l'Audiovisual i de la Cinematografia Ricardo Muñoz Suay. A partir d'eixe dia el crèdit quedarà anul·lat, i es perdrà el dret a cobrar l'ajuda concedida.
6.2. Es consideraran despeses subvencionables les que de manera indubtable responguen a la naturalesa de l'activitat subvencionada i es realitzen en el termini establit.
7. Modificació de l'ajuda
7.1. Tota alteració de les condicions tingudes en compte per a la concessió de l'ajuda, i en tot cas l'obtenció concurrent d'ajudes concedides per altres administracions o ens públics o privats, podran donar lloc a la modificació de la resolució de concessió; i en el cas de reintegrament s'aplicaran la Llei 38/2003, de 17 de novembre, General de Subvencions i les disposicions que la despleguen.
7.2. L'import de la subvenció en cap cas podrà ser d'una quantia que, aïlladament o en concurrència amb subvencions o ajudes d'administracions públiques o d'altres ens públics o privats, supere el cost de l'activitat que ha de realitzar el beneficiari. Tot això d'acord amb la Llei 38/2003, de 17 de novembre, General de Subvencions i les disposicions que la despleguen.
ANNEX II / ANEXO IIANNEX III / ANEXO III